Barcelona. Barcelona reforça l’assessorament laboral i crea una web i una línia telefònica d’atenció a la ciutadania i a les empreses
Publicat el Dimarts, 24 Març 2020 16:30 Escrit per Redacció
Es crea el portal web http://barcelonactiva.cat/covid19 que inclou eines i recursos de totes les administracions per donar suport a empreses, pimes, entitats, autònoms i treballadors. S’ha activat el telèfon 900 533 175, una línia d’atenció telefònica gratuïta per orientar a la ciutadania i resoldre qüestions sobre la seva situació laboral
Fins ara, aquest servei d’assessorament laboral per part d’advocats especialitzats i amb la col·laboració de sindicats, era presencial en tres districtes de la ciutat: Ciutat Vella, Sant Martí i Sants-Montjuïc, i ara s’ha obert a tota la ciutadania via telefònica 93 234 6121/22 i mitjançant una bústia de correu: Aquesta adreça electrònica s'està protegint contra robots de correu brossa. Necessites JavaScript habilitat per veure-la. .
- Subvencions, bonificacions i altres instruments financers, on es presenten els principals ajuts econòmics oferts per les diferents administracions publiques
- Serveis d’assessorament especialitzats, oferts per les administracions públiques i altres agents econòmics i socials, per assessorar i orientar els diferents col·lectius
- Recursos formatius en format online que ajudin a afrontar la situació de confinament i adaptar persones i empreses a l’entorn digital i de teletreball